《同赵元默游朱鸟洞因欲乘潮去未欢而别》
明代·方献夫

鸢鱼随处足云渊，占断风光又一川。三载可怜朱鸟约，一灯能共白云眠。

山空徙枕聊依竹，雨好披蓑且听泉。恼得前滩潮去急，扁舟无计可延缘。

作者简介：（约1486—1541或1544）明广东南海人，初名献科，字叔贤，号西樵。弘治十八年进士。正德中授礼部主事，调吏部员外郎，旋从王守仁问学，谢病归西樵山中，读书十年。嘉靖初还朝，以议大礼称帝意，骤进少詹事。累官吏部尚书武英殿大学士，入阁辅政。持论和平，而舆论视为奸邪，连被劾。又见帝恩威不测，三疏引疾归。有《周易传义约说》、《西樵遗稿》。